Letter of Ammonius to his Son Ammonius
Material: papyrus
Place: Oxyrhynchites
Categories: Brief (privat)
Ammonius an Ammonius
Kamele
Kauf
Esel
Gerste
Ἀμμώνιος Ἀμμωνίωι τῶι υἱῶι χαίρειν.
πρὸ πάντων ἀσπάζομαί σε. γεινώσκειν σε θέλω ὅτι
ἀπεστάλη Σερῆνος ἐνέγκαι εἰς Ὄασιν τοὺς καμήλους
ἐκείνων ὧν ἀπεβλήθησαν οἱ κάμηλοι ἐν Κόπτῳ,
ὃ ἵν’ εἰδῇς γράφω σοι καὶ μὴ ταραχθῇς. περὶ δὲ τῶν
ἡμῶν γράφω σοι, εἴ μοι προσέχεις, πωλῆσαι· [τ]ὰς
γὰρ τιμὰς αὐτῶν εἶπόν σοι. καὶ ἐὰν πωλήσῃς καὶ
θέλῃς ὄνους ἀγοράσαι, ἀγόρασον. ἐὰν δὲ γένηται
μὴ πωλεῖν σε τὰ καμήλια, πάντῃ τε καὶ πάντως
προβολὴν ποίησον καὶ ἔνεγκον γόμον κ[ρ]ιθῆς
ἐν ἀρτάβαις ἑπτά. ἐν τοσούτῳ μέντοι στ[ρ]ώμα
τα ζήτει διὰ τὴν πρ[ο]βολήν. ἀπάρτισον ὥς [σ]οι
εἶπον περὶ Φιλοξένου τοῦ ξένου. ἀσπάζ[ο]υ
Σωκράτην καὶ μαθέτω ὅτι τὸ μετέωρον
ὃ εἶχε κατὰ ψυχὴν ἐξερχόμενος ἀπηρτ[ίσ]θη.
ἐρρῶσθαί σε εὔχο
Ἀ[μ]μωνίωι   υἱῶι